Diari Oficial de la Generalitat Valenciana


Sumari del DOGV 3838, del 18-09-2000 (2000/7413)

ORDRE de 12 de setembre de 2000, de la Conselleria de Medi Ambient, per la qual es convoquen ajudes per a la realització d'activitats mediambientals.
-----------------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7413


Data del document
:   12-09-2000

Organisme emissor
:   Conselleria de Medi Ambient

Tipus de document
:   Ordre

Descriptors 

:   * política de medi ambient
    * suport econòmic
    * ajuda pública

ORDRE de 12 de setembre de 2000, de la Conselleria de Medi Ambient, per la qual es convoquen ajudes per a la realització d'activitats mediambientals. [2000/M7413]
  
La Conselleria de Medi Ambient està interessada a dur a terme una política dirigida a l'adquisició d'hàbits i actituds respectuosos amb el medi ambient i que contribuïsca a conservar-lo i protegir-lo millor, inspirada en els principis de la Carta de València.
  
Al mateix temps, la realització d'activitats que contribuïsquen a la millora del medi natural i a la protecció i gaudi ordenat d'aquest, s'ha convertit en objectiu prioritari per a moltes associacions i institucions sense finalitat de lucre de la nostra comunitat.
  
Valorat, per tant, l'interés social de les activitats mediambientals realitzades per aquestes entitats, i amb el fi de fer possible la cooperació entre aquestes i la Generalitat Valenciana, la Conselleria de Medi Ambient té el propòsit de donar-los suport establint ajudes perquè duguen a terme activitats relacionades amb el medi ambient.
  
En virtut d'això, d'acord amb les atribucions que em confereix l'article 35 de la Llei 5/1983, de 30 de desembre, de Govern Valencià, així com l'article 47.3 del Text Refós de la Llei d'Hisenda Pública Valenciana, aprovat pel Decret Legislatiu de 26 de juny de 1991,
  
ORDENE
  
Article 1. Objecte
  
Constitueix l'objecte de la present ordre, la convocatòria per a la concessió d'ajudes dirigides a la realització d'activitats mediambientals. Les esmentades ajudes han de ser concedides a càrrec de la línia pressupostària 664, capítol IV, del programa 442.20, fins a l'import de 17.410.402 pessetes (118.699,89 euros).
  
Article 2. Beneficiaris
  
Poden sol·licitar aquestes ajudes les associacions sense finalitat de lucre, institucions i fundacions mediambientals legalment constituïdes, que estiguin en actiu i que duguen a terme activitats relacionades amb el medi ambient a l'àmbit de la Comunitat Valenciana.
  
Article 3. Activitats subvencionades
  
Les subvencions s'han de destinar al finançament de les despeses corrents originades per la realització d'activitats dutes a terme al llarg de tot l'any 2000, sempre que estiguin dirigides a:
  
a) La realització d'activitats relacionades amb el Medi Ambient, com conferències, jornades, taules rodones, debats, cursos de formació, campanyes de divulgació i exposicions.
  
b) L'elaboració de material divulgatiu i informatiu relatiu a les activitats assenyalades en el paràgraf anterior.
  
Queden excloses com a subvencionables les despeses ordinàries i de funcionament.
  
Article 4. Quantia de les subvencions
  
Cada entitat o associació podrà presentar una única sol.licitud de subvenció, que en mai podrà ser superior al cent per cent de les despeses justificades. L'import definitiu de l'esmentada subvenció es fixarà per a cada sol·licitant en la corresponent resolució del conseller de Medi Ambient a proposta de la Comissió Evaluadora prevista en l'article 7 d'aquesta ordre.
  
Article 5. Instàncies i documentació
  
Les sol·licituds d'ajuda s'han de presentar en un imprès normalitzat, segons els model adjunt, i s'han d'acompanyar dels documents següents:
  
a) Els que acrediten la constitució legal de l'entitat o associació, així com els seus estatuts.
  
b) Fotocòpia compulsada del NIF o CIF de l'entitat.
  
c) Autorització de l'entitat sol·licitant a la persona que actua en representació d'aquesta entitat.
  
d) Certificat original expedit per la tresoreria territorial de la Seguretat Social d'estar al corrent de les obligacions de Seguretat Social o, si és el cas, d'estar exempts d'aquestes, en les formes establides en l'Ordre de 30 de maig de 1996 (DOGV núm. 2.775, de 21.06.1996).
  
e) Certificat original expedit per l'Agència Estatal d'Administració Tributària d'estar al corrent o exempt de les obligacions tributàries estatals.
  
f) Certificat expedit per la Conselleria d'Economia i Hisenda d'estar al corrent o exempt de les obligacions tributàries, respecte a la Comunitat Valenciana.
  
g) Imprés d'alta de tercers per a pagaments de la Generalitat Valenciana, segons el model adjunt, en cas de no figurar en el Registre de Tercers de la Generalitat Valenciana.
  
h) Així mateix, han de presentar una declaració jurada relativa a les ajudes rebudes per la mateixa finalitat, de qualsevol altra administració o ens públic o privat, segons el model adjunt.
  
i) Estat de comptes de l'exercici anterior on es detalle el balanç entre ingressos i despeses de l'entitat sol·licitant de l'ajuda, amb la precisió suficient per poder aplicar els criteris de valoració de l'article 8 següent.
  
j) Nombre de socis que componen el grup en l'actualitat, i la seua implantació en poblacions amb menys de 5.000 habitants expressada en % sobre el total de socis.
  
Article 6. Termini i lloc de presentació
  
Les instàncies, amb la documentació requerida en l'article anterior, s'han de presentar en el termini de 15 dies naturals des de l'endemà de la publicació de la present ordre en el Diari Oficial de la Generalitat Valenciana.
  
Les sol·licituds de les ajudes s'han de dirigir al conseller de Medi Ambient i s'han de presentar en el Registre General de la Conselleria de Medi Ambient, situat al carrer de Francesc Cubells, 7, 46534 València; i als serveis territorials de la Conselleria a Alacant, carrer de Churruca, 29; Castelló de la Plana, carrer dels Germans Bou, 47; i València, carrer de Gregori Gea, 27, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992).
  
Article 7. Comissió d'avaluació
  
La selecció de sol·licituds la de realitzar una comissió, constituïda per les persones següents:
  
Titulars:
  
President: Jorge Lamparero Lázaro (secretari general)
  
Secretària: Carmen del Río Vidal (tècnica d'estudis i investigació)
  
Vocals:
  
- Vicente Llorens Fabregat (cap del Gabinet Tècnic)
  
- Vicente Domènech Gregori (cap del Servei d'Anàlisi i
  
Avaluació)
  
- Antonia Bernardino Rodríguez (cap del Servei de Comunicacions Publicacions)
  
Suplents:
  
Presidenta: Adoración de Rufino Ramón (secretària general administrativa)
  
Secretari: Aurelio Sáez Martínez (tècnic d'assumptes comunitaris)
  
Vocals:
  
- M.ª José Carabal Romero (tècnica de documentació)
  
- María José Martí Puig (tècnica d'informació)
  
- Francisco Monzó Casanova (tècnic de difusió i publicacions)
  
Aquesta comissió ha d'elevar la corresponent proposta al conseller de Medi Ambient, la resolució de la qual ha de ser publicada en el Diari Oficial de la Generalitat Valenciana i notificada als interessats.
  
Article 8. Criteris de valoració
  
Com a criteris generals de selecció, a més del que s'estableix en l'article 3, es tindrà en compte:
  
1. Que la relació entre ingressos per ajudes, subvencions, donacions, etcétera, de caràcter públic o privat i els ingressos totals de l'exercici anterior, siga la menor possible; s'assignarà la major puntuació a l'entitat que acredite la menor relació, i a la resta proporcionalment amb aquesta.
  
2. Que l'àmbit territorial de l'entitat segons els seus estatuts fundacionals, siga el major dins de la Comunitat Valenciana.
  
3. Que la relació entre els pressupost total de l'entitat i el seu nombre de socis de l'exercici anterior, siga la major possible; s'assignarà la major puntuació a l'entitat que acredite la major relació, i a la resta proporcionalment amb aquesta.
  
4. 4. La implantació de l'entitat en poblacions amb menys de 5.000 habitants de la nostra comunitat.
  
Tindran valoració nul·la aquells aspectes en els quals la documentació presentada no aporte informació suficient per aplicar els anteriors criteris.
  
Article 9. Termini de resolució
  
Transcorreguts tres mesos des de l'endemà de l'acabament del termini per a la presentació de les sol·licituds sense que hi recaiga resolució expressa, aquestes s'han de considerar desestimades.
  
Article 10. Obligacions dels beneficiaris
  
1. Els beneficiaris de les ajudes tenen les obligacions següents:
  
a) Realitzar o haver realitzat les activitats que fonamenten la concessió de l'ajuda, i presentar un informe memòria de les esmentades activitats.
  
b) Remetre els justificants de les despeses per a les quals es va concedir l'ajuda, per quantia igual o superior a l'ajuda concedida, segons el que s'estableix en la legislació vigent.
  
c) Acreditar, abans dels cobrament de l'ajuda, que es troben al corrent de les obligacions tributària i davant la Seguretat Social, en els termes que estableix l'Ordre de 30 de maig de 1996, de la Conselleria d'Economia i Hisenda. Queden exemptes d'aquesta acreditació les entitats que reben una ajuda inferior a 300.000 pessetes (1.803,04 euros).
  
d) Comunicar a la Conselleria de Medi Ambient si han sigut beneficiaris de subvencions o ajudes per a la mateixa finalitat procedents de qualsevol administració o ens públic o privat.
  
e) Sotmetre's a les actuacions de comprovació a efectuar per aquesta conselleria, i a les de control financer que corresponguen a la Intervenció General en relació amb les subvencions i ajudes concedides.
  
2. L'incompliment d'aquestes condicions pot donar lloc a l'anul·lació o reducció dels beneficis concedits i, si és el cas, al reintegrament de les quantitats que corresponguen.
  
Article 11. Justificació i pagament de subvencions
  
1. Per al cobrament de les ajudes, les entitats beneficiàries han de presentar una memòria descriptiva de les activitats dutes a terme junt amb les factures o justificants de pagament.
  
2. Les factures o justificants presentats han de ser documents originals, i han de ser emesos a nom de l'entitat subvencionada.
  
3. Les justificacions corresponents a col·laboracions han de figurar en rebuts on consten les dades del perceptor, el seu NIF, el concepte pel qual es retribueix i la retenció corresponent al IRPF, així com les dades de l'entitat.
  
4. Si dels justificants de despeses presentats resulta un import inferior a l'ajuda concedida, es reduirà automàticament la subvenció en la quantia necessària perquè l'ajuda no excedisca de la despesa justificada.
  
5. Les entitats beneficiàries han de presentar la documentació indicada en els número anteriors abans de l'1 de novembre de l'exercici corrent. En cas que no es presente en el termini indicat, el beneficiari perdrà el dret a la subvenció.
  
Disposicions finals
  
Primera
  
En tot allò no regulat en la present ordre cal ajustar-se al que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, així com en la Llei 10/1999, de 30 de desembre, de Pressupostos de la Generalitat Valenciana per a l'exercici 2000, i normativa de desplegament.
  
Segona
  
S'autoritza el secretari general de la Conselleria de Medi Ambient a dictar, dins de l'àmbit de les seues competències, les resolucions que necessiten l'aplicació i desplegament de la present ordre.
  
Tercera
  
La present ordre entra en vigor el mateix dia que es publique en el Diari Oficial de la Generalitat Valenciana.
  
València, 12 de setembre de 2000
  
El conseller de Medi Ambient,
  
FERNANDO MODREGO CABALLERO